Fredrik VIII

**Fredrik VIII** (tansk. Christian 8., *Christian Frederik Vilhelm Carl)*; (3. kesäkuuta 1843 Det Gule Palæ, Kööpenhamina, Tanskan kuningaskunta – 14. toukokuuta 1912 Hafenin (Sataman) sairaala, Hampuri, Saksan keisarikunta) oli Tanskan ja Islannin kuningas vuosina 1906–1912.  

## Suku ja koulutus
Frederik oli kuningas Kristian IX:n ja kuningatar Louisen vanhin lapsi. Hänellä oli viisi sisarusta, joista sisaret avioituivat Euroopan johtaviin halltsijasukuihin. Alexandrasta tuli Englannin kuningatar ja Dagmarista tuli Venäjän keisarinna Maria Fjodorovna. 

Perhe asui ns. Keltaisessa palatsissa Amalienborgin palatsin naapuritalossa ilmaiseksi ja eli suhteellisen vaatimattomasti isän saamalla ratsuväen upseerin palkalla.

Vuodesta 1860 Prinssi Frederikille annettiin laajaa sotilaallista koulutusta, ja hän teki uraa Tanskan kuninkaallisessa laivastossa veljensä Valdemarin rinnalla. Vuonna 1863 Frederik lähetettiin opiskelemaan valtiotieteitä Oxfordin yliopistoon, mutta hän palasi Tanskaan, kun isästä tuli kuningas marraskuussa 1863. Valtaistuimen perillisenä hänelle annettiin paikka valtioneuvostossa ja hän auttoi myöhemmin isäänsä hallitustehtävissä. 

Kristian IX:n noustessa valtaan vuonna 1863 Fredrik oli 20-vuotias, ja monien mielestä hänet olisi pitänyt valita kuninkaaksi. Sen sijaan hän oli 43 vuotta kruununprinssinä. Isä oli konservatiivi, poika reformisti ja uudistusmielinen, ja siksi isä piti hänet sivussa valtakunnan asioista. Fredrik keskittyi älyllisiin harrastuksiinsa, ja kommentoi valtion asioita nimimerkin takaa.

Kruununprinssi Fredrik soti Itävaltaa ja Preussia vastaan vuonna 1864 Toisessa Saksan-Tanskan sodassa.

## Avioliitto ja lapset
Kruununprinssi Frederik avioitui 28. heinäkuuta 1869 Ruotsin prinsessa Lovisan kanssa, joka oli Kaarle XV:n ja kuningatar Lovisan ainoa lapsi. Perhe eli suhteellisen eristynyttä elämää Amalienborgin linnassa ja kesäisin, sittemmin vakituisesti Charlottenlundin linnassa, johon jouduttiin rakentamaan vuonna 1880–1881 lisäsiipi perheen kasvaessa.  

Heille syntyi kahdeksan lasta:

* Kristian X (26. syyskuuta 1870 – 20. huhtikuuta 1947) seurasi isäänsä Tanskan valtaistuimelle 1912, avioitui 1898 Mecklenburg-Schwerinin herttuatar Alexandrinen kanssa; heille syntyi kaksi lasta, joista Fredrik IX seurasi isäänsä valtaistuimelle ja perintöprinssi Knud

* Carl (3. elokuuta 1872 – 21. syyskuuta 1957), vuodesta 1905 Norjan kuningas Haakon VII, avioitui Walesin prinsessa Maudin kanssa, poika Norjan kuningas Olav V
* Tanskan prinsessa Louise (17. helmikuuta 1875 – 4. huhtikuuta 1906) avioitui Schaumburg-Lippen prinssi Frederickin kanssa. Lapset: Marie Louise, Preussin prinsessa; Friedrich Sigismund; Schaumburg-Lippen prinssi Christian; Stephanie, Bentheimin ja Steinfurtin prinsessa
* Tanskan prinssi Harald (8. lokakuuta 1876 – 30. maaliskuuta 1949) avioitui Schleswig-Holstein-Sonderburg-Glücksburgin prinsessa Helena Adelaiden kanssa. Lapset: Feodora, Schaumburg-Lippen prinsessa Christian; Caroline-Mathilde, Tanskan perintöprinsessa; Alexandrine-Louise, Castell-Castellin kreivitär Luitpold; Tanskan prinssi Gorm; Rosenborgin kreivi Oluf
* Tanskan prinsessa Ingeborg (2. elokuuta 1878 – 12. maaliskuuta 1958) avioitui prinssi Carlin, Västergötlandin herttuan kanssa: lapset Margaretha, Tanskan prinsessa Axel; Märtha, Norjan kruununprinsessa; Astrid, Belgian kuningatar ja prinssi Carl Bernadotte
* Tanskan prinsessa Thyra (14. maaliskuuta 1880 – 2. marraskuuta 1945) naimaton, ei jälkeläisiä
* Tanskan prinssi Gustav (4. maaliskuuta 1887 – 5. lokakuuta 1944) naimaton, ei jälkeläisiä
* Tanskan prinsessa Dagmar (23. toukokuuta 1890 – 11. lokakuuta 1961) avioitui aatelisen hoviherra, Jørgen Castenskioldin kanssa. Lapset: Carl Castenskiold, Christian Castenskiold, Jørgen Castenskiold, Dagmar Larsen ja Christian Frederik Castenskiold
## Kuningas
Fredrikistä tuli kuningas tammikuussa 1906, kun isä Kristian IX kuoli 87-vuotiaana. Frederik VIII käytti melkein aina siviilivaatteita ja piti tärkeänä olla ihmisten kanssa samalla tasolla. Hänen muutamaa vuottaan kuninkaana leimasivat muun muassa Alberti-skandaali, mutta ne olivat muuten suhteellisen epädramaattisia. Hän oli ensimmäinen kuningas, joka piti kunnollisen uudenvuodenpuheen vuoden 1907 uudenvuodenjuhlissa, jonka hän päätti nykyisen pakollisella huudahtuksella: "Jumala siunatkoon Tanskaa!" 

Vuonna 1907 kuninkaana hän muodosti komission laatimaan Islannille osittaisen itsehallintolain, mutta siitä ei tullut mitään. Fredrik VIII:n suosio perustui hänen vilpittömyyteensä politiikassa, ystävällisyyteen ja hänen yksinkertaiseen elämäntapaansa. 

Vuonna 1912 Fredrik oli ollut hoitamassa terveyttään Nizzassa ja pysähtyi Hampuriin, jossa hän asui inkognito hotelli Hamburger Hoffissa. Illalla hän lähti tuntemattomana kävelylle Jungfernstiegelle, jossa hän sai yllättäen heikkouskohtauksen. Hän vaipui puistonpenkille Gänsemarktin aukiolle, kaupungin pahamaineisella turistialuella, josta poliisi löysi hänet ja vei hänet Hafenin (sataman) sairaalaan, jossa kuningas kuoli 68-vuotiaana 14. toukokuuta 1912.

Sairaalassa Fredrik VIII:n kuolinsyyksi todettiin sydänkohtaus. Fredrikin ruumis tuotiin takaisin junassa Travemünden kautta, josta se kuljetettiin kuninkaallisella *Dannebrog* jahdilla Tanskaan. Fredrik VIII on haudattu Roskilden katedraaliin Kööpenhaminaan.

## Kunnianosoituksia

### Tanskalaiset

*  Elefanttiritarikunnan ritari (1861)
*  Dannebrogin ritarikunnan suurkomentaja (1869)
*  Dannbrogin ritarikunnan kunniamerkki (1861)

Lähde:

### Ulkomaalaiset

*  Albrekt Karhun ritarikunnan suurristi (Askanialaisherttuakunnat, 1863)
*  Pyhän Tapanin ritarikunnan suurristi (Itävalta-Unkari, 1873)
*  Uskollisuuden ritarikunnan ritarikunta (Baden, 1881)
*  Berthold I:n ritarikunnan ritari (Baden, 1881)
*  Pyhän Hubertuksen ritarikunnan ritari (Baijeri, 1908)
*  Leopoldin ritarikunnan suurristi (Belgia, 1866)
*  Pyhien Kyrilloksen ja Methodioksen ritarikunta ketjulla (Bulgaria)
*  Pyhän Aleksanterin ritarikunnan suurristi (Bulgaria)
*  Saksilais-ernstiläisen suvun ritarikunnan suurristi (Saksin herttuakunnat)
*  Kunnialegioonan suurristi (Ranska) 
*  Vapahtajan ritarikunnan suurristi (Kreikka)
*  Kalākauan ritarikunnan suurristi (Havaiji)
*  Ludvigin ritarikunnan suurristi (Hessen, 1865)
*  Pyhimmän ilmoituksen ylimmän ritarikunnan ritari (Italia, 1875)
*  Krysanteemiritarikunnan suurristi (Japani, 1888)
*  Wendien kruunun ritarikunnan suurristi malmikruunulla (Mecklenburg, 1884)
*  Alankomaiden leijonan ritarikunnan suurristi (Alankomaat)
*  Pietari Fredrik Ludvigin ritarikunnan suurristi (Oldenburg)
*  Osmanin ritarikunnan 1. luokka (Osmanivaltakunta)
*  Tornin ja miekan sotilaallinen ritarikunnan suurristi (Portugali)
*  Vila Viçosan perisynnittömän sikiämisen ritarikunnan suurristi (Portugali)
*  Kristuksen sotilaallinen ritarikunnan suurristi (Portugali)
*  Kolmen ritarikunnan nauha (Portugali)
*  Mustan kotkan ritarikunnan ritari (Preussi, 1866)
*  Punaisen kotkan ritarikunnan suurristi (Preussi)
*  Romanian tähden ritarikunnan suurristi (Romania)
*  Romanian kruunun ritarikunnan suurristi (Romania)
*  Pyhän Andreaksen ritarikunnan ritari (Venäjä)
*  Pyhän Aleksanteri Nevskin ritarikunnan ritari (Venäjä)
*  Valkoisen kotkan ritarikunnan ritari (Venäjä)
*  Pyhän Annan ritarikunnan 1. luokka (Venäjä)
*  Pyhän Stanislauksen ritarikunnan 1. luokka (Venäjä)
*  Pyhän Vladimirin ritarikunnan 4. luokka (Venäjä)
*  Valkoisen haukan ritarikunnan suurristi (Saksi-Weimar-Eisenach, 1882)
*  Chakri-dynastian ritarikunnan ritari (Siam, 1897)
*  Valkoisen norsun ritarikunnan suurristi (Siam)
*  Kultaisen taljan ritarikunnan ritari (Espanja, 1883)
*  Pyhän Olavin ritarikunta ketjulla (Ruotsi-Norja, 1862)
*  Serafiimiritarikunnan ritari (Ruotsi-Norja, 1862)
*  Kaarle XIII:n ritarikunnan ritari (Ruotsi-Norja, 1871)
*  Miekkaritarikunnan suurristi (Ruotsi-Norja)
*  Bathin ritarikunnan kunniasuurristi (Yhdistynyt kuningaskunta, 1888)
*  Sukkanauharitarikunnan kunniaritari (Yhdistynyt kuningaskunta, 1896)
*  Kuninkaallisen viktorialaisritarikunnan kunniasuurristi (Yhdistynyt kuningaskunta, 1901)
*  Kuninkaallinen viktorialaisketju (Yhdistynyt kuningaskunta, 1902)

Lähde:

## Galleria

Tiedosto:Carrol, Lewis - Frederick, Kronprinz von Dänemark (Zeno Fotografie).jpg|Kruununprinssi Frederik Oxfodin yliopiston opiskelijan asussa, Lewis Carroll 1863
Tiedosto:Fredrik og Lovisa.jpg|Kruununprinssi Frederik ja kruununprinsessa Lovisa
Tiedosto:Otto Bache - Portræt af Frederik VIII - 1909.jpg|Fredrik VIII, Otto Bache 1909
Tiedosto:FrederikVIII-Sarkofag.jpg|Fredrik VIII:n ja kuningatar Louisen sarkofagi Roskilden tuomiokirkossa, Kristian IX:n kappelissa.


## Lähteet

## Aiheesta muualla